St. Mirren FC

Saint Mirren Football Club (som ofte forkortes St. Mirren FC) er en skotsk fotballklubb fra Paisley i Renfrewshire. St. Mirren spiller i Scottish Premiership etter å ha rykket opp i 2017-18-sesongen. 
Den nåværende treneren er Tommy Craig og hjemmearenaen er St. Mirren Park som har en kapasitet på litt over ti tusen. De har vunnet den skotske cupen tre ganger, i 1926, 1959 og 1987.
Klubben ble grunnlagt i 1877 da medlemmer av Craigielea Rugby Club, grunnlagt i 1874, også fra Paisley, bestemte seg for å starte en fotballklubb. Fra 1894 spilte St. Mirren hjemmekampene sine på St. Mirren Park, også kjent som Love Street. I januar 2009 flyttet klubben til New St. Mirren Park.
Laget har gjennom tiden fått flere rivaler, best kjent er rivaliseringen med klubben Greenock Morton.


== Historie ==
St. Mirren ble grunnlagt som en herreklubb som sammen med andre idretter også inkluderte cricket og rugby på slutten av det 19. århundre. Den økende populariteten av fotball gjorde at medlemmene valgte å starte et fotballag. De har fått navnet etter St. Mirin, Paisleys skytshelgen.
St. Mirren spilte deres første kamp den 6. oktober 1877, og slo Johnstone Britannia 10 på Shortroods. To år senere flyttet klubben til en annen stadion; Thistle Park, Greenhills. St. Mirrens første kamp i den skotske cupen kom på den 4. september 1880, en 3–0 seier over Johnstone Athletic. Året etter kom «the Buddies» til sin første cupfinale, men de ble slått 3–1 av Thornliebank i Renfrewshire-cupen. I 1883 ble resultatet derimot snudd på hodet, og St. Mirren vant finalen i Renfrewshire-cupen 3–1, mot Thornliebank. Ì 1883 byttet klubben hjemmebane igjen; Westmarch, og slo Queens Park i den første kampen. I 1885 spilte St. Mirren den første kampen mot Morton, noe som endte med tap.
1890-sesongen var en historisk sesong for St. Mirren. De ble da med i opprettelsen av den skotske ligaen, sammen med en annen klubb fra Paisley, Abercorn FC. Av de ti grunnleggerklubbene er det bare fem igjen i dagens ligasystem. Det var under en kamp mot Morton på Cappielow dette året, at St. Mirren spilte en av de første nattkampene ved hjelp av lys fra oljelamper.
St. Mirren flyttet til Love Street i 1894 og nådde sin første finale i den skotske cupen i 1907/08-sesongen, men tapte 5–1 mot Celtic FC. Etter cupfinaletapet i 1908 har «The Buddies» kunnet løfte trofeet tre ganger; i 1926, 1959 og 1987. I 1979/1980-sesongen kom St. Mirren på tredjeplass bak Aberdeen FC og Celtic i Premier League; deres høyeste sluttplassering i toppdivisjonen noensinne. De ble også den første og siste klubben til å vinne Anglo-Scottish Cup, hvor de slo Bristol City FC i en finale over to kamper. Den neste sesongen spilte St. Mirren i Europacup for første gang og slo IF Elfsborg fra Sverige med 2–1 sammenlagt. Den neste runden spilte de mot Saint-Étienne. Selv om St. Mirrens hjemmekamp endte opp med 0–0, vant Saint-Étienne 2–0 i Frankrike og slo ut St. Mirren. 
Klubben har rykket ned fra Premier League to ganger (1991/1992 og 2000/2001), og unngikk nedrykk i 1991 etter omorganisering av ligaen. I 2001 kom St. Mirren sist i Premier League selv om de bare tapte en av de siste syv kampene. «The Saints» kom opp i Premier League igjen etter å ha vunnet 1. divisjon i 2005/06, en sesong hvor St. Mirren også vant Challenge Cup, hvor de slo Hamilton Academical i finalen. Resultatet ble 2–1 i Airdrie, og målscorerne var Simon Lappin og John Sutton.
Klubben brukte opprinnelig lysrøde og blå drakter, men byttet til svart og hvitt, som brukes nå. Grunnen for endringen av draktfargene er uklar.
I 1922 ble St. Mirren invitert til å spille i Barcelona Cup, for å feire åpningen av Les Corts, datidens hjemmebane for FC Barcelona. De vant turneringen etter å ha slått Notts County FC i finalen.
St. Mirren spilte sin siste kamp på Love Street 3. januar 2009 (0-0 mot Motherwell), og åpnet den nye banen New St. Mirren Park 31. januar (1-1 mot Kilmarnock). Den gamle hjemmebanen er solgt til supermarkedkjeden Tesco.


== Spillerstall ==
23. mars 2021


=== Utlånte spillere ===


== Sesonger ==


== Klubbrekorder ==
Flest hjemmetilskuere: 47 438: mot Celtic, den 20. august 1949
Høyeste tilskuergjennomsnitt: 17,333, 1949-50 (15 kamper)
Største seier: 15–0: mot Glasgow University den 30. januar 1960.
Spillere med flest landskamper for Skottland: Ian Munro og Billy Thomson: 7 for Skottland.
Spiller med flest landskamper: Mixu Paatelainen med 70 kamper for Finland
Yngste spiller: Scott Gemmill, 16 år og 60 dager – mot Raith Rovers (Starks Park) 8. august 2003.
Flest ligakamper: Tony Fitzpatrick, 351 (1973-1979, 1981-1989)
Flest europacupkamper: Campbell Money, 8 (1985–1988)
Flest ligamål: David McCrae, 221 (1923–1924)
Flest ligamål på en sesong: Dunky Walker, 45 (1921–22)
Største betalte overgangssum: 400 000 engelske pund til Bayer Uerdingen for Thomas Stickroth (mars 1990)
Største mottatte overgangssum: 850 000 engelske pund fra Rangers FC for Ian Ferguson (februar 1988)
Flest ligaseire på en sesong: 27, 2. divisjon (1967–1968)
Flest ligatap på en sesong: 31, 1. divisjon (1920–21)
Flest uavgjort i ligaen på en sesong: 15, Premier League (1987–88)
Flest ligaseire på rad: 16, 2. divisjon (18.11.1967 – 30.3.1968)
Flest mål på en sesong: 114, 2. divisjon (1935–36)
Flest mål mot på en sesong: 92, 1. divisjon (1920–21)


== Meritter ==
Scottish First Division: 1976/77, 1999/2000, 2005/06
Scottish Cup: 1926, 1959, 1987
Scottish League Cup: 2013
Scottish Challenge Cup: 2005
Renfrewshire Cup: 1882/1883, 1883/1884, 1887/1888, 1890/1891, 1893/1894, 1896/1897, 1897/1898, 1903/1904, 1909/1910, 1910/1911, 1923/1924, 1924/1925, 1925/1926, 1927/1928, 1928/1929, 1929/1930, 1931/1932, 1932/1933, 1933/1934, 1935/1936, 1937/1938, 1940/1941, 1943/1944, 1945/1946, 1946/1947, 1947/1948, 1949/1950, 1958/1959, 1959/1960, 1960/1961, 1962/1963, 1966/1967, 1973/1974, 1976/1977, 1978/1979, 1979/1980, 1982/1983, 1983/1984, 1984/1985, 1985/1986, 1987/1988, 1989/1990, 1997/1998, 1998/1999, 1999/2000, 2000/2001, 2001/2002, 2006/2007, 2007/2008
Victory Cup: 1919
Anglo-Scottish Cup vinner: 1979/80
Barcelona Cup 1922
Summer Cup: 1943
Epson Invitational Tournament: 1986/87


== Managere ==


== Kjente tidligere spillere ==


== Inneværende sesong ==
FerdigspiltSiden Inverness kvalifiserte seg til UEFA Europa League 2015/2016 gjennom å vinne Scottish Cup, gikk den siste plassen til lag nr 4
Rangering: 1. poeng, 2. målforskjell, 3. antall scorede mål.


== Referanser ==


== Eksterne lenker ==
(en) Offisielt nettsted 
(en) St. Mirren FC – kategori av bilder, video eller lyd på Commons 
'Historisk database' for St. Mirren FC
Uoffisiell St. Mirren-side
St. Mirren BBC My Club side